ai4bharat/Pralekha huggingface dataset:
وزارت خزانہ
محکمہ انکم ٹیکس نےایک ایسے گروپ کے خلاف تلاشی کی کارروائی کی ہے جو کثیرریاستی سطح پرجوئے اورشرط لگانے کے عمل میں ملوث تھا
محکمہ انکم ٹیکس نےآن لائن بیٹنگ اور کھیلوں سے متعلق سرگرمیوں وغیرہ میں ملوث ایک کاروباری گروپ کے خلاف 15فروری 2022 کو ایک تلاشی اور ضبطی مہم چلائی۔اس مہم میں ممبئی ،دہلی ،سورت ،جےپور،پنے اور کولکاتہ میں پھیلے کُل ملاکر 29 احاطوں کو کور کیا گیا ہے۔تلاشی کارروائی میں یہ سامنے آیا ہے کہ یہ گروپ خفیہ انداز میں کام کرتا ہے اور اپنے کام کاج اور آمدنی کو قانون کا نفاذ کرنے والی ایجنسیوں سے پوشیدہ رکھتا ہے۔ان غیر قانونی سرگرمیوں میں یہ گروپ بڑے پیمانے پرنقدی کے کاروبارمیں ملوث تھا۔
یہ گروپ ممبئی سے چلایا جارہا ہے اور اس کاایجنٹ نیٹ ورک بےحد وسیع ہے اور اس کے مختلف شہروں میں بڑے گاہک سے نقد کی وصول کرنے کےلئے ایئریا منیجر بھی ہیں،جو پرائیویٹ آپریٹروں کے ذریعہ کلاؤڈ سروس پر ایک ویب سائٹ کا استعمال کرتے ہیں۔اس کا انکشاف تلاشی کے دوران تب ہوا جب گروپوں کے ایجنٹوں /ایئریا منیجروں کے ذریعہ گاہکوں سے نقدی کی وصولی کرنے کے بعد انہیں آئی ڈی اور پاس ورڈ مہیا کرائے گئے اور پوائنٹ ان کے بینک اکاؤنٹ میں جمع ہوئے ۔اس کے بعد ممبئی کے حوالہ آپریٹروں کے ذریعہ نقدی کی منتقلی ہوئی۔تلاشی مہم کے دوران ہاتھ سے تحریر کردہ نوٹ ،دستاویزات اور ڈیجیٹل ثبوت اور اکاؤنٹ بکس جن میں روزانہ نقدی کی منتقلی کی تفصیلات درج تھیں،ضبط کیا گیا ہے۔
تلاشی مہم سے یہ بات سامنے آئی کہ گروپ نے اپنی بے حساب نقدی کو رہائشی اندراج کی شکل میں اپنے اکاؤنٹ بکس میں ان غیر محفوظ قرضے،سکیورٹی پریمیم ،پارٹنروں کے کیپٹل ،زرعی آمدنی،شیئر ٹرانزیکشنز ،کمیشن اور ٹریڈنگ انکم وغیرہ کے طورپر دکھایا ہوا ہے۔اس نقد رقم کو ڈمی /شیل کمپنیوں کی متعددپرتوں میں چھپایاگیاتھا ۔ ان کمپنیوں کو انٹری پروائیڈریاحوالہ چینلوں کے ذریعہ کنٹرول کیاجاتاہے ۔ اکاؤنٹ بک میں دکھائی گئی رقوم کی سرمایہ کاری ریئل اسٹیٹ اورسیکیورٹی مارکیٹ میں کی جاتی ہے ۔ ابتدائی تفتیش میں یہ انکشاف ہواہے کہ گذشتہ 6مہینوں میں 600کروڑروپے یا اس سے زیادہ کی نقدی کا کاروبارہواہے ۔
اب تک 550کروڑروپے سے زیادہ کی مالیت کے فہرست بندتمسکات اور 30بینک کھاتوں کو عارضی طورپر منسلک کیاجاچکاہے ۔ 3.08کروڑروپے کی نقدی اور 81لاکھ روپے کی مالیت کے زیورات ضبط کئے گئے ہیں۔
امور داخلہ کی وزارت
مرکزی وزیر داخلہ جناب امت شاہ نے چودہ اگست کو ’’تقسیم کی خوفناک یاد کا دن‘‘ کے طور پر منائے جانے کے فیصلے کا خیر مقدم کیا
ملک کی تقسیم کے وقت تشدد اور نفرت کے سائے میں بے گھر ہوئے ہمارے ان گنت بہنوں بھائیوں کی قربانی اور جدوجہد کی یاد میں جناب نریندر مودی نےچودہ اگست کو ’’تقسیم کی خوفناک یاد کا دن‘‘ کے طور پر منانے کا فیصلہ کیا ہے
’’میں وزیر اعظم نریندر مودی کی جانب سے یہ حساس فیصلہ لئے جانے کا خیر مقدم کرتا ہوں‘‘
’’ملک کی تقسیم کے زخم اور اپنے عزیزوں کو کھودینے کا غم الفاظ میں بیان نہیں کیا جاسکتا‘‘
مجھے یقین ہے کہ ’’تقسیم کی خوفناک یاد کا دن‘‘ بھید بھاؤ کی لعنت عداوت کو معاشرے سے ختم کرکے امن، محبت اور اتحاد کو مستحکم کرے گا
نئی دہلی 14 اگست 2021: مرکزی وزیر داخلہ امت شاہ نے چودہ اگست ’’تقسیم کی خوفناک یاد وں کا دن‘‘کے طور پر منانے کے وزیر اعظم جناب نریندر مودی کے فیصلے کا خیر مقدم کیا ہے۔ اپنے ٹوئیٹ میں جناب امت شاہ نے کہا ہے ’’ملک کی تقسیم کے وقت تشدد اور نفرت کے سائے میں بے گھر ہوئے انگنت بہنوں، بھائیوں کی قربانی اور جدوجہد کی یاد میں جناب نریندر مودی نے چودہ اگست کو ’’تقسیم کی خوفناک یاد کا دن‘‘ کے طور پر منانے کا فیصلہ کیا ہے۔ یہ حساس فیصلہ کرنے پر میں وزیر اعظم جناب نریندر مودی کا خیر مقدم کرتا ہوں‘‘۔
مرکزی وزیر داخلہ نے کہا کہ ’’ ملک کی تقسیم کے زخم اور اپنے عزیزوں کو کھودینے کا غم الفاظ میں بیان نہیں کیا جاسکتا۔ مجھے یقین ہے کہ تقسیم کی خوفناک یاد کا دن بھید بھاؤ کی لعنت اور عداوت کو ہمارے معاشرے سے ختم کرکے امن ،محبت اور اتحاد کو مضبوط کرے گا۔
امور صارفین، خوراک اور عوامی تقسیم کی وزارت
پردھان منتری غریب کلیان انیہ یوجنا دیوالی تک بڑھائی گئی
نومبر تک 80 کروڑ لوگوں کو ہر مہینہ مفت خوردنی اناج ملتا رہے گا
ایف سی آئی نے پی ایم جی کے اے وائی کے تحت سبھی ریاستوں / مرکز کے زیر انتظام علاقوں کو 69 ایل ایم ٹی مفت خوردنی اناج سپلائی کی
پی ایم جی کے اے وائی کے تحت سبھی 36 ریاستوں / مرکز کے زیر انتظام علاقوں میں مئی 2021 کے لئے 100 فیصد مفت خوردنی اناج حاصل کئے
شمال مشرق کی ریاستوں، اروناچل پردیش، میگھالیہ، میزورم، ناگالینڈ اور تری پورہ نے مئی- جون 2021 کے لئے پورا خوردنی اناج حاصل کیا
بھارت سرکار پی ایم جی کے اے وائی کے تحت پورا خرچ برداشت کرے گی
نئی دہلی، 8/جون2021 ۔ وزیر اعظم جناب نریندر مودی نے کل قوم کے نام اپنے خطاب میں پردھان منتری غریب کلیان انیہ یوجنا  کو دیوالی تک بڑھانے کے فیصلے کے بارے میں جانکاری دی۔ اس کا مطلب ہے کہ 80 کروڑ لوگوں کو نومبر 2021 تک ہر ماہ یقینی مقدار میں مفت خوردنی اناج ملتا رہے گا۔
7جون 2021 تک فوڈ کارپوریشن آف انڈیا سبھی 36 ریاستوں / مرکز کے زیر انتظام علاقوں کو 69 ایل ایم ٹی مفت خوردنی اناج کی سپلائی کرچکا ہے۔ 13 ریاستوں / مرکز کے زیر انتظام علاقوں آندھرا پردیش، اروناچل پردیش، چنڈی گڑھ، گوا، کیرالہ، لکشدیپ، میگھالیہ، میزورم، ناگالینڈ، پڈوچیری، پنجاب، تلنگانہ اور تری پورہ نے مئی- جون 2021 کے لئے پورے الاٹمنٹ کا پوری طرح اٹھان کرلیا ہے۔ 23 ریاستوں / مرکز کے زیر انتظام علاقوں جزائر انڈمان و نیکور، آسام، بہار، چھتیس گڑھ، دمن و دیو نگر حویلی، دہلی، گجرات، ہریانہ، ہماچل پردیش، جموں و کشمیر، جھارکھنڈ، کرناٹک، لداخ، مدھیہ پردیش، مہاراشٹر، منی پور، اڑیسہ، راجستھان، سکم، تمل ناڈو، اترپردیش، اتراکھنڈ اور مغربی بنگال نے مئی 2021 کے الاٹمنٹ کا 100 فیصد حاصل کرلیا ہے۔
شمال مشرق کی 7 ریاستوں میں سے 5 ریاستوں اروناچل پردیش، میگھالیہ، میزورم، ناگالینڈ، تری پورہ نے مئی- جون 2021 کے الاٹمنٹ کا پوری طرح اٹھان کرلیا ہے۔ منی پور اور آسام میں خوردنی اناج کے حصول کا کام تیزی سے جاری ہے اور جلد ہی اس کے پورا ہونے کا امکان ہے۔
ایف سی آئی سبھی ریاستوں / مرکز کے زیر انتظام علاقوں کی حکومتوں کو بحسن و خوبی سپلائی یقینی بنانے کے لئے ملک بھر میں خوردنی اناج پہنچارہا ہے۔ مئی 2021 کے دوران ایف سی آئی کے ذریعہ 46 ریک یومیہ کی شرح سے 1433 خوردنی اناج کے ریکوں کا لدان کیا گیا۔
بھارت سرکار ریاستوں / مرکز کے زیر انتظام علاقوں کے ساتھ کسی بھی طرح کی شراکت داری کے بغیر فوڈ سبسڈی، بین ریاستی نقل و حمل اور ڈیلرس مارجن / اضافی ڈیلرس مارجن کا خرچ پوری طرح برداشت کرے گی۔
بھارت سرکار نے سبھی ریاستوں / مرکز کے زیر انتظام علاقے کی سرکاروں کو پی ایم جی کے اے وائی کے تحت خوردنی اناج کی مفت تقسیم پابند وقت طریقے سے کرنے کے لئے کہا ہے۔ پردھان منتری غریب کلیان انیہ یوجنا کے تحت موجودہ کووڈ وبا کے درمیان مستفیدین کو مفت خوردنی اناج کی سپلائی کی جارہی ہے اور اس طرح مستفیدین کے لئے غذائی تحفظ دستیاب کرایا جارہا ہے۔ بھارت سرکار نے کورونا وائرس کے سبب پیدا شدہ اقتصادی حالات سے غریبوں کو درپیش مشکلات کو دور کرنے کے لئے پردھان منتری غریب کلیان انیہ یوجنا  کا اعلان کیا تھا۔ یوجنا کے تحت این ایف ایس اے کے دائرے میں آنے والے مستفیدین کو فی کس فی ماہ 5 کلوگرام کی شرح سے خوردنی اناج دیا جارہا ہے۔
پی ایم جی کے اے وائی کے تحت اٹھان کی تفصیلات
وزارت دفاع
ہندوستانی فوج نے بنگلہ دیش فوج کو 20 مکمل تربیت یافتہ فوجی گھوڑے اور بارودی سرنگوں کا پتہ لگانے والے 10کتے سپرد کئے
نئی دہلی، 10 نومبر 2020، دو ملکوں کے درمیان عام طور پر اور خصوصی دو فوجوں کے درمیان دو طرفہ تعلقات کو مزید مستحکم کرنے کی کوشش میں ہندوستانی فوج نے بنگلہ دیشی فوج کو 20 مکمل تربیت یافتہ فوجی گھوڑے اور بارودی سرنگوں کا پتہ لگانے والے 10 کتے تحفے میں دیئے۔ان گھوڑوں اور کتوں کی تربیت ہندوستانی فوج کی ریماؤنٹ اینڈ ویٹرینری کور نے کی ہے۔ ہندوستانی فوج نے ان اسپیشلسٹ کتوں اور گھوڑوں کی تربیت اور ہینڈلنگ کے لئے بنگلہ دیشی فوج کے اہلکاروں کی بھی تربیت کی ہے۔
ہندوستانی فوج کے وفد کی قیادت برہما ست کور کے سربراہ میجر جنرل نریندر سنگھ کھروڈ نے کی جبکہ بنگلہ دیشی فوج کے وفد کی قیادت میجر جنرل محمد ہمایوں کبیر نے کی جو کہ جیسور میں واقع ڈویژن کی کمان سنبھال رہے ہیں۔ پریزینٹیشن کی تقریب بھارت۔ بنگلہ دیش سرحد پر پیٹرا پول ۔بینا پول انٹی گریٹیڈ چیک پوسٹ  میں منعقد کی گئی۔ دھاکہ میں ہندوستانی ہائی کمیشن سے بریگیڈیئر جے ایس چیما نے بھی اس موقع پر شرکت کی۔
عوام جمہوریہ بنگلہ دیش کے ساتھ بھارت کی پارٹنر شپ خطے میں اچھے پڑوسیوں کے تعلقات کے لئے ایک رول ماڈل ہے۔ اس واقعہ سے دونوں ملکوں کے درمیان تعلقات میں مزید استحکام کی توقع ہے۔
برہماست کور کے چیف آف اسٹاف میجر جنرل نریندر سنگھ نے کہا ’’بھارتی فوج میں فوجی کتوں کی کاررگزاری قابل تعریف رہی ہے۔ ہم سلامتی سے متعلق معاملات میں بنگلہ دیش جیسے دوست ملک کی مدد کرنے کے لئے ہمیشہ تیار رہتے ہیں۔ جب سلامتی کا معاملہ درپیش ہوتا ہے تو کتے اپنی صلاحیت کو ثابت کرتے ہیں۔ جو کتے سپرد کئے گئے ہیں وہ بارودی سرنگوں اور ممنوعہ اشیا کا پتہ لگانے میں انتہائی موثر ہیں‘‘۔
۔۔۔۔۔۔۔۔۔۔۔
م ن۔ا گ۔ن ا۔
U-7128
(Visitor Counter : 183
مکانات اور شہری غریبی کے خاتمے کی وزارت
ایک تاریخ ایک گھنٹہ ایک ساتھ
یکم اکتوبر 2023 کو صبح دس بجے شہریوں کی قیادت میں ایک گھنٹے کے سوچھتا شرم دان کے لئے قومی اپیل
نوبرس قبل وزیر اعظم جناب نریندر مودی نے 2014 میں سوچھتا کے لئے پرزور اپیل کی تھی۔ تمام شعبہ ہائے زندگی سے تعلق رکھنے والے شہریوں نے سوچھ بھارت کو عملی جامہ پہنچانے کے لئے بےانتہا جوش وخروش سے اس مہم میں حصہ لیا تھا۔ اس کے نتیجے میں سوچھتا ایک قومی رویہ بن گیا اور سوچھ بھارت مشن گھر گھر پہنچ گیا۔
گاندھی جینتی کے موقع پر وزیر اعظم نے ہم وطنوں کو عملی طور پر سرگرم ہونے کی ایک انوکھی اپیل کی ہے۔ من کی بات پروگرام کے 105 ویں ایپی سوڈ میں وزیر اعظم نے یکم اکتوبر کو صبح دس بجے تما م شہریوں کو مل کر باپو کی جیتنی سے قبل ایک گھنٹے کی سوچھتا نجلی پیش کرنے کو کہا ہے ۔ سوچھتا ہی سوابھیمان پر بات کرتے ہوئے انھوں نے کہا کہ یکم اکتوبر یعنی اتوار کو صبح دس بجے صفائی کی ایک بڑی مہم چلائی جائے گی۔ آپ لوگ بھی اس کے لئے وقت نکالیں اور اس مہم میں شامل ہوں۔ آپ اپنی گلی میں اپنے آس پڑوس میں یا پارک، جھیل ، یا کسی بھی عوامی مقام پر صفائی کرسکتے ہیں۔
صفائی کی اس بڑی مہم کے دوران تمام شہری، خواہ ان کا تعلق زندگی کے کسی بھی شعبے سے ہو عوامی مقامات مثلا بازاروں، ریلوے ، پیڑیوں پر، آبی ذخیروں، سیاحتی مقامات، مذہبی مقامات وغیرہ پر عملی طور پر صفائی کے کام انجام دیں گے۔ ہر قصبے ، گرام پنچایت، حکومت کے تمام شعبوں مثلا شہری ہوابازی، ریلوے، اطلاعات ونشریات اور سرکاری اداروں شہریوں کی نگرانیں میں صفائی کے پروگراموں کا اہتمام کریں گے۔ خصوصی طور سے تیار کئے گئے آئی ٹی پلیٹ فارم سوچھتا ہی سیوا۔ شہری پورٹل، https://swachhatahiseva.com/ پر صفائی مہم کے پروگراموں کو دستیاب کرایا جائے گا۔ صفائی کی جگہوں پر لوگ اپنی تصویرں لے کر سائٹ پر اپلوڈ کرسکتے ہیں۔ پورٹل کے ایک سیکشن میں سوشل میڈیا کی مقبول بنیادی اور شہری آندولن میں شامل ہوں گے اور سوچھتا امبیسڈر بنیں گے۔
صفائی سھترائی کی یہ زبردست مہم ’’سوچھتا پکھواڑا۔ سوچھتا ہی سیوا2023‘‘ کا حصہ ہے جو پندرہ ستمبر سے دو اکتوبر تک منایا جارہا ہے۔ عوام اس میں حصہ لیتے ہوئے صفائی کی مختلف سرگرمیوں میں شامل ہوں گے جن میں قدم عمارات کی بحالی، آبی ذخیروں، گھاٹوں کی صفائی،دیواروں پر عکاسی، نکڑناٹک رنگولی کے مقابلے وغیرہ قابل ذکر ہیں۔ پکھواڑا کے آغاز کے بعد سے اب تک پانچ کروڑ سے زیادہ شہری پکھواڑہ میں شامل ہوئے ہیں۔
صدر جمہوریہ کا سکریٹریٹ
صدر جمہوریہ ہند نے کروئیشیا میں بھارتی برادری کی استقبالیہ تقریب سے خطاب کیا۔ انہوں نے کہا کہ بھارت عالمی چیلنجوں کا حل ڈھونڈنے کے لیے ہر ایک کے ساتھ مل کر کام کرنے کے لیے تیار ہے
نئی دہلی،27؍ مارچ /
صدر جمہوریہ ہند جناب رام ناتھ کووند نے کروےئیشیا کی راجدھانی زغرب میں بھارتی برادری اور بھارت کے دوستوں سے کل شام ایک استقبالیہ تقریب سے خطاب کیا۔ یہ تقریب کروئیشیا میں بھارت کے سفیر جناب ارندم باغچی کی طرف سے منعقد کی گئی تھی۔
اس موقع پر اظہار خیال کرتے ہوئے صدر جمہوریہ نے کہا کہ یہ بات بڑی حوصلہ افزا ہے کہ بھارتی برادری نے کروئیشیا میں ، اپنے پس منظر سے قطع نظر ایک گھر بنا لیا ہے، جہاں ان کا خیرمقدم کیا جاتا ہے اور یہ برادری کروئیشیا کی ترقی میں اپنے طریقے سے تعاون دے رہی ہے۔ لہذا برادری کے ارکان نے بھارت اور بھارتی اقدار اور روایتوں کا اپنے دلوں میں تازہ رکھاہے۔ نیز یہ لوگ بھارت اور اس کی مالامال نیرنگی، ثقافتی وراثت اور روایتوں کے صحیح معنوں میں عکاس ہیں ۔
صدر جمہوریہ نے کہا کہ بھارتی افراد ایک پرزم کی طرح ہے، جس کے ذریعے کروئیشیا کے لوگ بھارت کو دیکھتے ہیں اور کروئیشیا میں ان کی کامیابی سے ،اس ملک میں بھارت کی ایک مثبت شبیہ وضع ہوئی ہے۔ انہوں نے کروئیشیا کے دوستانہ عوام کا ان کی سخاوت اور اپنے وطن اور اپنے سماجی حلقے میں بھارتی برادری کا خیرمقدم کرنے میں وسیع القلبی کا مظاہرہ کرنے پر شکریہ ادا کیا۔ انہوں نے کہا کہ بھارت اور کروئیشیا کے درمیان ہر شخص نے سرگرمیوں اور مفاہمت میں اضافہ کرنے میں جو رول ادا کیا ہے، وہ واقعی قابل ستائش ہے۔
صدر جمہوریہ نے کہا کہ جمہوریت ، تکثریت اور امن کی اقدار جس کے لیے بھارت ہمہ وقت تیار رہتا ہے اور اس کی معاشی ترقی کی کہانی دونوں نے مل کربھارت کو ایک شناخت عطا کی ہے۔ انہوں نے کہا کہ بھارت عالمی چیلنجوں کا حل تلاش کرنے کے لیے ہر کسی کے ساتھ مل کر کام کرنے اورکسی ایک یا سب کے لیے دوستی کا ہاتھ بڑھانے کو تیار ہے۔
صدر جمہوریہ نے بھارت کے دوستوں کی طرف سے ادا کیے گئے رول کو سراہا، جن میں سے بہت بڑی تعداد نے ، بھارت اور کروئیشیا کے درمیان سرگرمیوں اور مفاہمت میں اضافے کی اس تقریب میں شرکت کی۔انہوں نے ثقافتی اداروں رقص اور یوگ اسکولوں، آیوروید کلینکس اور بھارتی اسٹور اور ریستوراں کا ایک وسیع نیٹ ورک تشکیل دینے میں ان کی کوششوں کو سراہا۔ ان سبھی نے پورے کروئیشیا میں، سبھی عمر کے گروپوں میں بھارت کو مقبول بنایا۔ انہوں نے کہا کہ ہم اس بات سے واقعی متاثر ہیں کہ یوگ کا بین الاقوامی دن پچھلے سال پورے کروئیشیا میں 37 شہروں میں منایا گیا۔
صدر جمہوریہ نے کل  کوایک ضیافت میں بھی شرکت کی، جس کا اہتمام کروئیشیا کی صدر محترمہ کولندا گریبر-کتارووِچ نے کیا تھا۔اس موقع پر اظہار خیال کرتے ہوئے صدر جمہوریہ نے کہا کہ بھارت اور کروئیشیا کے درمیان تاریخی اور ثقافتی رشتے ہیں۔ کروئیشیا کو آزادی اس وقت ملی، جب بھارتی معیشت میں نرم روی لانے کا ایک نیا مرحلہ شروع ہوا تھا۔خاص طور پر پچھلے پانچ سال میں بھارت کی ترقی کی کہانی اور کروئیشیا کا یوروپی یونین کے ایک رکن ملک کی حیثیت سے سفر،ہماری اقتصادی شراکت داری کا ضامن ہے۔
عملے، عوامی شکایات اور پنشن کی وزارت
ڈیجی لاکر کے ساتھ  کے انضمام نے مرکزی حکومت کے سول پنشنرز کے لیے زندگی کو مزید آسان بنایا: ڈاکٹر جتیندر سنگھ
شمال مشرقی خطہ کی ترقی  کے مرکزی وزیر مملکت ، ایم او ایس برائے پی ایم او، عملہ، عوامی شکایات، پنشن، جوہری توانائی اور خلاء، ڈاکٹر جتیندر سنگھ نے کہا کہ مرکزی حکومت کے سول پنشنرز کی زندگی کو مزید آسان بنانے کے لیے، پنشن اور پنشنرز کی فلاح و بہبود کے محکمہ  نے الیکٹرانک پنشن پیمنٹ آرڈر  کو ڈیجی لاکر کے ساتھ ضم کر دیا ہے۔ لوک سبھا میں آج ایک سوال کے تحریری جواب میں، وزیر موصوف نے کہا کہ یہ نظام کسی بھی پنشنر کو اپنے ڈیجی لاکر اکاؤنٹ سے اپنے پی پی او کی کاپی/پرنٹ آؤٹ نکالنے کے قابل بنائے گا۔ یہ پہل اس کے ڈیجی لاکر میں اس کے پی پی او کا ایک مستقل اکاؤنٹ تیار کرے گی اور ساتھ ہی نئے پنشنرز تک پی پی او پہنچنے میں دیری اور طبعی کاپی سونپنے کی ضرورت کو ختم کرے گی۔ اس طرح، اگر طویل مدت تک پنشن پیمنٹ آرڈر  کہیں گم ہو جاتا ہے، تو ایسی حالت میں پنشنرز کو بڑھاپے میں تکلیف نہیں برداشت کرنی پڑے گی۔
ای-پی پی او پنشن پروسیسنگ سسٹم  اور پنشن کی کارروائی میں شامل تمام وابستگان جیسے دفتر کا سربراہ، ادائیگی اور اکاؤنٹس کا دفتر، سنٹرل پنشن اکاؤنٹنگ آفس کو ریٹائر ہونے والے شخص کے ڈیٹا کی آن لائن ترسیل کی وجہ سے ممکن ہو پایا ہے۔ اس میں ہاتھ سے کام کرنے کی ضرورت پیش نہیں آتی، جس کی وجہ سے پنشن کی منظوری کے عمل میں تیزی آتی ہے۔ ای-پی پی او ادائیگی اور اکاؤنٹ آفس  کے ذریعے جاری کیا جائے گا اور الیکٹرانک طریقے سے بینکوں کو ترسیل کی ذمہ داری سنٹرل پنشن اکاؤنٹنگ آفس  کے ذریعہ انجام دی جائے گی۔
ای-پی پی او کی بنیادی خاصیتیں درج ذیل ہیں:
- کارروائی کو کاغذ کے استعمال کے بغیر انجام دیتا ہے اور ای-دستخط/ڈیجیٹل دستخط کے ساتھ الیکٹرانک طریقے سے انکرپٹیڈ ڈیٹا کو ایک اتھارٹی سے دوسری اتھارٹی تک منتقل اور قبول کرتا ہے۔
- ریٹائر ہونے والے شخص کو پنشن کی کارروائی کے ہر مرحلہ میں ایس ایم ایس/ای-میل الرٹس۔
- ڈیجیٹل دستخط کے ساتھ پی اے او کے ذریعہ ای-پی پی او کے جاری ہونے کی تصدیق۔
- ریٹائر ہونے والا شخص/پنشنر اپنا ای-پی پی او ’بھوشیہ‘ پورٹل کے ذریعہ ڈاؤن لوڈ کرکے حاصل کر سکتا ہے یا ساتھ ہی اسے اپنے ڈیجی لاکر میں حاصل کر سکتا ہے۔
سائنس اور ٹیکنالوجی کی وزارت
آئی اے ایس ایس ٹی نے کھانے میں کارسینوجینک اور میوٹیجینک مرکبات کا پتہ لگانے کے لئے الیکٹرو کیمیکل سینسنگ پلیٹ فارم تیار کیا
انسٹی ٹیوٹ آف ایڈوانسڈ اسٹڈی ان سائنس اینڈ ٹکنالوجی  ، گواہاٹی نے کارسنوجینک یا میوٹیجینک کمپاؤنڈ این نائٹروسوڈیم ایتھلیمائن  اور این نائٹروسوڈی میتھلیمائن  کا پتہ لگانے کے لئے ایک الیکٹرو کیمیکل سینسنگ پلیٹ فارم تیار کیا ہے، جو کبھی کبھی خوردنی گوشت ، بیکن ، کچھ پنیر ، اور کم چربی والا دودھ میں پائے جاتے ہیں۔ یہ ڈی این اے میں کاربن نینوومیٹریز  کو متحرک کرکے ترمیم شدہ الیکٹروڈ تیار کرکے حاصل کیا گیا تھا۔
سائنس دانوں نے نشاندہی ہے کی کہ شہری علاقوں میں رہنے والے ہندوستانیوں کے کھانے کی عادات بدل رہی ہیں اور بدلتی ہوئی عادات کے ساتھ انہیں نائٹروسامین فیملی سے تعلق رکھنے والے نقصان دہ کیمیکلوں کا سامنا ہے جو ٹھیک گوشت ، بیکن ، کچھ پنیر ، کم چربی والا خشک دودھ ، اور مچھلی میں پائے جاتے ہیں۔ اس طرح کے کیمیکلز میں این ڈی ایم اے اور این ڈی ای اے جیسے کارسینوجینک کیمیاوی اشیاء موجود ہوتی ہیں، جو ہمارے ڈی این اے کی کیمیائی ساخت میں بھی ردوبدل کرسکتی ہیں۔ لہذا ان کا پتہ لگانے کے لئے ایک تکنیک تیار کرنی ضروری ہے۔
نائٹروسامین کا پتہ لگانے کے لئے استعمال ہونے والی زیادہ تر تکنیکوں میں یو ایم میں ان مرکبات کا پتہ لگانے کی ایک حد ہوتی ہے۔ جرنل اے سی ایس ایپلی کیشن میں شائع اس مطالعہ میں، جسے بائیو میٹر کا نام دیا گیا ہے، سائنس دانوں نے این نائٹروسامین کے حساس اور انتخابی انکشاف کے لئے کاربن ڈاٹوں کی سطح پر متحرک ڈی این اے کا استعمال کرتے ہوئے ایک الیکٹرو کیمیکل بایوسنسر تیار کیا ہے۔ این ڈی ایم اے اور این ڈی ای اے کے لئے بالترتیب 9.9 × 10−9 M اور 9.6 × 10−9 M معلوم کرنے کی حد طے کی گئی تھی۔
الیکٹروکیمیکل بایوسنسر پلیٹ فارم کو ڈی این اے میں بدلنے کے لئے این ، این ڈی ایم اے اور این ڈی ای اے کی قابلیت کا استعمال کرتے ہوئے تیار کیا گیا تھا۔ کاربن ڈنٹس  ، جو کاربن پر مبنی نینوومیٹریل ہے ، استعمال کیا جاتا تھا ، جو پہلے ہی بائیو موازنہ اور ماحول دوست مواد کے طور پر قائم ہے۔ قدرتی طور پر ماخوذ بایو پولیمر ،  ایک ماحول دوست پائیدار مواد ہے جو سی ڈیز کی ترکیب سازی کے لئے استعمال ہوتا تھا۔
چونکہ یہ الیکٹروکیمیکل سینسر ہے ، الیکٹروڈ کاربن ڈاٹ  جمع کرکے اور پھر ان پر بیکٹیریائی ڈی این اے کو متحرک کرکے تیار کیا گیا تھا۔ یہ الیکٹروڈ سسٹم موجودہ انتہائی حد کی پیمائش کے لئے استعمال کیا گیا تھا۔ این ڈی ایم اے اور این ڈی ای اے دونوں ہی الیکٹروڈ میں موجود ڈی این اے کے کیمیائی ڈھانچے میں تبدیلی کرتے ہیں ، جس سے یہ زیادہ منظم ہوتا ہے ، جس کا نتیجہ بالآخر موجودہ انتہائی حد میں اضافے کی شکل میں ظاہر ہوتا ہے۔
سائنس دانوں نے اس حقیقت کا فائدہ اٹھایا کہ اڈے ، اے ، ٹی ، جی ، سی، گوانین  کے جوڑے میں سے الیکٹرو کیمیکل سرگرم ہیں۔ این ڈی ایم اے کی موجودگی میں ، گیانین کو 6-اومیٹائل گوانین یا 7 میتھیل گوانین میں تبدیل کیا گیا ہے اور این ڈی ای اے گوانین کے ساتھ 8-آکسوگوانین میں تبدیلی کرکے ڈی این اے ایڈکٹ بنتی ہے۔ بنائے گئے ڈی این اے ایڈکٹ الیکٹرو کیمیکل طور پر متحرک ہیں ، جو بالآخر الیکٹرو کیمیکل سیٹ اپ میں چوٹی کی موجودہ مقدار میں اضافے کا باعث بنتے ہیں ، جس سے کیمیکلز کی کھوج میں مدد ملتی ہے۔
کچھ دوسرے ساختی طور پر اسی طرح کے کیمیائی مرکبات کو بھی شامل کیا گیا تاکہ یہ چیک کیا جا سکے کہ آیا وہ نظام میں مداخلت کرسکتے ہیں۔ تاہم چونکہ یہ کیمیکل ڈی این اے کی ترتیب کو تبدیل نہیں کرسکتے ہیں ، لہذا وہ سسٹم کو متاثر نہیں کرتے ہیں۔
اشاعت کا لنک:
۔۔۔۔۔۔۔۔۔۔۔
م ن۔ک ا۔

U- 2732
(Visitor Counter : 114
وزارات ثقافت
ہندوستان کے قومی آثار قدیمہ کے 130 ویں یوم تاسیس کے موقع پر نئی دلی میں جلیاں والا باغ نام کی نمائش کا افتتاح کیا گیا
جلیاں والا باغ نمائش لوگوں کے دیکھنے کے لئے 30 اپریل 2020 تک کھلی رہے گی
نئی دہلی،12 مارچ / ہندوستان کے قومی آثار قدیمہ کے 130 ویں یوم تاسیس کے موقع پر ثقافت کی وزارت کے جوائنٹ سکریٹری جناب پی ایل ساہو نے ہندوستان کے قومی آثار قدیمہ کے ڈائریکٹر جنرل جناب چندن سنہا کی موجودگی میں نئی دلی میں قومی آثار قدیمہ کے حدود میں ایک نمائش جلیاں والا باغ کا افتتاح کیا ۔ اصلی دستاویزات کی بنیاد پر یہ نمائش جلیاں والا باغ قتل عام کی صد سالہ یادگار منانے کی ایک کوشش ہے۔ جس میں 1915 سے 1950 تک کے عرصے کااحاطہ کیا گیا ہے۔ یہ نمائش لوگوں کے لئے 30 اپریل 2020 تک کھلی رہے گی۔
ہندوستان کے قومی آثار قدیمہ میں دستیاب جلیاں والا باغ قتل عام سے متعلق آثار قدیمہ کے دستاویزات کی اصل اور ڈیجیٹل نقلوں کے ساتھ یہ نمائش پیش کی گئی ہے۔ اس نمائش کو پیش کرنے کا مقصد ریکارڈ کے ذریعے برطانوی سامراج کے ظلم کے خلاف ہندوستانی عوام کی انتھک جدوجہد کو پیش کرنے کی ایک دیرینہ کوشش ہے۔
صحت اور خاندانی بہبود کی وزارت
دماغی صحت بیداری اقدامات
نئی دہلی،19نومبر ؍ دماغی عدم توازن کے بوجھ کو کم کرنے کے لئے حکومت ہند قومی دماغی صحت پروگرام  کا 1982 سے نفاذ کر رہی ہے۔حکومت این ایم ایچ پی کے تحت ملک کے 655 اضلاع میں ضلع دماغی صحت پروگرام  کے نفا ذکو تعاون دے رہی ہے تاکہ دماغی عدم توازن ؍ بیماری کا ابتدا میں ہی پتہ لگایا جا سکے ،اس کا بندوبست کیا جا سکے اور علاج ہو سکے۔ ملک میں صلاحیت مند دماغی صحت پیشہ وروں کی قلت کو دور کرنے کے مقصد سے حکومت این ایم ایچ پی کے تحت مین پاور ڈیولپمنٹ اسکیموں کا نفاذ کر رہی ہے تاکہ مراکز امتیاز قائم کئے جا سکیں اور دماغی صحت اختصاص والے پوسٹ گریجویٹ  ڈپارٹمنٹس کو مضبوط کیا جا سکے ؍ قائم کیا جاسکے اب تک ملک میں دماغی صحت کا اختصاص رککھنے والے 25 مراکز امتیاز کے قیام اور 47 پوسٹ گریجویٹ ڈپارٹمنٹس کی تقویت ؍ قیام کے لئے تعاون دستیاب کرایا گیا ہے۔ مرکزی اور ریاستی حکومتوں کے ذریعے چلائےجا رہے مخصوص دماغی صحت کے اداروں اور میڈیکل کالجوں کے توسط سے تیسری سطح کی دماغی صحت دیکھ بھال ،سہولتیں دستیاب کرائی جا رہی ہیں۔ حکومت نے دماغی صحت دیکھ بھال قانون 2017 بھی بنایا ہےجوکہ 29 مئی 2018 سے نافذ ہے۔ اس قانون کا مقصداداروں اور کمیونٹی میں صحت خدمات دستیاب کرائے جانے کے دوران دماغی مریضوں کے حقوق کا تحفظ اور فروغ ہے۔
19-2018 کے دورا ن مرکزی دماغی صحت اداروں اور این ایم ایچ پی کے لئے مختص کیا گیا بجٹ 599.76 کروڑ روپئے تھا جس میں سے 545.65 کروڑ روپئے خرچ کئے جا چکے ہیں۔
دماغی بیماری سےمتعلق اطلاعات ، تعلیم اور مواصلات  کے تئیں عوام میں بیداری پیدا کرنا این ایم ایچ پی کا لازمی جزو ہے۔ ضلع سطح پر ہرضلع کو سالانہ 4 لاکھ روپئے کا فنڈ دستیاب کرایا جاتا ہے ۔ یہ فنڈ قومی صحت مشن کے نن کمیونی کیبل ڈیزیز فلیکسی پول کے تحت ڈی ایم ایچ پی پروگرام کے تناظر میں دستیاب کرایا جاتا ہے تاکہ کمیونٹی ، اسکولوں ، کام کی جگہوں پر کمیونٹی کی شراکت داری کے ساتھ بیداری پیدا کرنے سے متعلق سرگرمیاں انجام دی جا سکیں۔ ڈی ایم ایچ پی کے تحت متعدد آئی ای سی سرگرمیاں انجام دی جاتی ہیں جن میں مقامی اخبارات اور ریڈیو میں بیداری سے متعلق پیغامات کی اشاعت ، نکڑ ناٹک ، وال پینٹنگز وغیرہ جیسی سرگرمیاں شامل ہیں۔ یہ سارے کام ریاستیں؍ مرکز کے زیر انتظام علاقے انجام دیتے ہیں۔
ڈی ایم ایچ پی کے نفاذ سے متعلق رہنما ہدایات سے متعلق ہر ضلے کو سالانہ 12 لاکھ روپئے تک کا فنڈ مہیا کرایا جاتا ہے جس کا مقصد درج ذیل مقاصد کا حصول ہے:
-
- کلاس ٹیچروں کو ہنر مند بنانا تاکہ وہ اپنے طلبا کےدرمیان لائف اسکل کو فروغ دے سکیں۔
- کلاس ٹیچروں کو ایسی معلومات اور ہنر مندیوں سے لیس کرنا جن کی مدد سے ہو اپنے طلبا کے اندر موجود مسائل سے جذباتی تعلق قائم کر سکیں اور جن کا استعمال طلبا کےمسائل کے حل میں کیا جا سکے۔
-
- iii. کلاس ٹیچروں کو ایسے نظام سے واقف کرانا تاکہ وہ نفسیاتی مسائل سےدو چار اپنے طلبا کو علاج کے لئے ضلع دماغی صحت ٹیموں کے پاس ریفر کر سکیں۔
- iv. والدین ، کمیونٹی لیڈروں جیسے دیگر حصص داروں کو اس عمل میں شامل کرنا تاکہ بلوغت کی عمر کو پہنچ رہے بچوں کی فلاح و بہبود کو فروغ دیا جا سکے۔
یہ اطلاع صحت و کنبہ بہبود کے وزیر مملکت جناب اشونی کمار چوبے نے آج راجیہ سبھا میں ایک تحریری جواب میں دی۔
کوئلے کی وزارت
کوئلے کی وزارت ،ماحولیاتی بہتری کے اقدامات کے لئے دیر پا ترقی کا شعبہ قائم کرے گی
نئیدہلی 16دسمبر۔ کوئلے کی وزارت نے ملک میں ماحولیاتی دیر پا کوئلے کی کانکنی کو فروغ دینے کی خاطر اور کانوں کا کام ختم کرنے یا کانوں کو بند کرنے کے دوران ماحولیاتی فکروں پر توجہ دینے کے لئے ایک ’ دیر پاترقیاتی شعبہ ‘ قائم کرنے کا فیصلہ کیا ہے ۔اس اقدام کی بڑی اہمیت ہے کیونکہ اب جب کہ نئی پرائیویٹ کمپنیا ں مستقبل میں قائم ہونے والی ہیں ، کانوں کی بازیافت کے لئے مناسب رہنما خطوط تشکیل دئے جانے کی ضرورت ہے جو کہ بہترین عالمی کارروائیوں سے مطابقت رکھیں ۔
دیر پاترقیاتی شعبہ  کوئلہ کمپنیوں کی طرف سے دستیاب ذرائع کو دیر پا طریقے پر زیادہ سے زیادہ استعمال کرنے کے لئے ، کانکنی کے خراب اثرات کو کم سے کم کرنے اور ماحولیاتی خدمات کو بہتر بنانے کے لئے مشورے دے گا ،تجویزیں اور منصوبے پیش کرے گا نیز بہتری کے اقدامات کا جائزہ لے گا۔ یہ شعبہ اس معاملے میں کوئلے کی سطح پر وزارت میں نوڈل پوائنٹ کے طور پر کام کرے گا۔ یہ شعبہ ماحولیاتی اقدامات کو بہتر بنانے ،جن میں کانوں کو بند کرنے سے متعلق فنڈ کا قیام بھی شامل ہے ، مستقبل کا پالیسی فریم ورک مرتب کرے گا۔
ایس ڈی سی ایک باقاعدہ حکمت عملی تیار کرے گا جس کی شروعات اعدادوشمار جمع کرنے ، معلومات کا تْجزیہ کرنے ،معلومات فراہم کرنے اور منصوبہ بندی سے ہوگی۔ یہ کام ماہرین کے ذریعہ کیا جائے گا ۔
بھارت میں اندازاََ َ 2550 مربع کلومیٹر کا علاقے پر مختلف کوئلہ کانیں واقع ہیں اور مزید علاقوں کو بھی اس میں شامل کرنے کا منصوبہ ہے۔ایس ڈی سی کوئلہ کمپنیو ں کو ماحولیات کو بہتر بنانے کے اقدامات  کے بارے میں مشورے دے گا نیز کانکنی کی سرگرمیوں سے پیداہونے والی آواز کی کثافت کو کم کرنے کے طریقے تجویز کرے گا۔
اس طر ح یہ دیر پار ترقیاتی شعبہ باضابطہ طریقے پر ماحول کو بہتر بنانے کے اقدامات پر توجہ دے گا اور کانوں کے آس پاس کام کرنے والے اور رہنے والے لوگوں کو ایک بہتر ماحول فراہم کرنے کی کوشش کرے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ج۔رم
U-5865
(Visitor Counter : 126